钦定古今图书集成/明伦汇编/氏族典/第363卷 > 《廖用贤尚友录》 > 任瓌
## 钦定古今图书集成/明伦汇编/氏族典/第363卷 > 《廖用贤尚友录》 > 任瓌

按《唐书任瓌传》，“瓌字玮，庐州合淝人。父他宝，陈将忠
之弟，为陈定远太守。瓌早孤，年十九，试守灵溪令，迁
衡州司马。陈亡，瓌弃官去。仁寿中，调韩城尉，未几，罢。
高祖讨捕于汾、晋，瓌上谒辕门，承制署河东县户曹，
后拜光禄大夫。高祖即位，授谷州刺史。王世充数攻
新安，瓌拒破之，以功封管国公。关东平，为河南安抚”
大使，迁徐州总管，辅公祏反，诏以兵讨之。公祏平，拜
邘州都督。迁陕州。瓌弟璨，为隐太子典膳监。太子废，
璨得罪，瓌亦左授通州都督。贞观四年卒。